title: مسابقة يوروڤيجن د لأغنية
text: مسابقة يوروڤيجن د لأغنية هي واحد لمسابقة دولية د لأغاني كاتدار كل عام، بدا التنظيم ديالها من عام 1956 من طرف هيئة يوروفيجن للبث، ولمشاركين فيها أغلبيتهم من الدول لأروبية. كل دولة كاتقدم أغنية أصلية باش تتغنى وتتعرض مباشرة على شاشات التلفازة ؤالراديو، وتصوت على لأغاني د لبلدان لاخرى باش يحددو شكون الرابح. كاينين عل لأقل 50 دولة يقدرو يشاركو من بينهم لمغريب اللي سبق ليه شارك مرة وحدة فعام 1980؛ ؤ من عام 2015، سمحو لأستراليا حتا هي باش تشارك.